‏יום רביעי 03 נובמבר 2021

הנדון: נוהל פטור מהשתתפות עצמית של פונה באלמ"ב

הנוהל מתייחס לנשים וגברים כאחד

ברצוני לחדד את ההנחיות לפטור מתשלום השתתפות עצמית של פונים בתחום האלמ"ב :

לאור המורכבות בתחום הטיפול באלמ"ב והרצון שלנו להימנע ממתן שירות טיפולי עקב מאפיינים של אלימות שמונעים יכולת להשתתפות עצמית או מצוקות כלכליות , למפקחים המחוזיים יש סמכות לתת פטור מתשלום בדרך הבאה :

* ניתן לאשר פטור במקרים חריגים באישור המפקח המחוזי. לשם כך- על המרכזים המבקשים לפטור פונה מתשלום להעביר את טופסי ההשמה של המטופלים העונים לקריטריונים (המפורטים בהמשך) אל המפקח המחוזי בצירוף מכתב הסבר מנומק.
* אם החליט המפקח לאשר הפטור, יציין זאת על גבי טופס ההשמה "מאושר פטור מתשלום" ויחתום (ליד הפסקה המתייחסת להשתתפות העצמית ולא באזור החתימות שבתחתית הטופס). וישלחו חזרה למרכז להמשך טיפול.
* החתימה על הפטור מתשלום תאפשר לקלדניות במיכון (של טופסי המסר) להקליד את ההשמה מבלי שתידחה על ידם. יש לצרף את הנימוק לבקשת הפטור לטופס ההשמה.
* **הקריטריונים שסוכמו לבחינת פטור מתשלום:**
  1. נשים נפגעות אלימות שתלויות באופן מוחלט כלכלית ע"י בן הזוג.
  2. נשים בסכנת חיים או ברמת מסוכנות גבוהה ונזקקות להתערבות חרום.
  3. נשים וגברים במצב סוציו אקונומי קשה מאוד.
  + בכל מקרה כנ"ל יש למלא טופס השמה למסגרת ל -3 חדשים בלבד ולשלוח לאישור המפקח בצירוף מכתב הסבר מנומק. לאחר מכן יבחן הצורך בהמשך הפטור באישור המפקח המחוזי.

**חשוב :** על כול מפקח לבחון בצורה קפדנית את הבקשה ולהפעיל שיקול דעת בכול מקרה.

במקרים שעדין קיימת התלבטות אתם מוזמנות /ים להתייעץ עמי .

הנחות אלו נשענות על הנחיות שהועברו ב 2011 בתיאום עם ארגון ומנהל .

בברכה

חגי מויאל

מ. ארצי למניעה וטיפול באלימות במשפחה